PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege privind aprobarea Ordonanţei de urgenţă a Guvernului nr. 13/20045 pentru modificarea şi completarea Legii nr. 29/2000 privind sistemul naţional de decoraţii al României

Proiectul de Lege privind aprobarea Ordonanţei de urgenţă a Guvernului nr. 13/2005 pentru modificarea şi completarea Legii nr. 29/2000 privind sistemul naţional de decoraţii al României (P.L.-X 98/2005) a fost transmis Comisiei pentru cultură, arte, mijloace de informare în masă, cu adresa nr. P.L.-X 98 din 21 martie 2005.

Comisia pentru cultură, arte, mijloace de informare în masă a fost sesizată în fond, în procedură de urgenţă,  proiectul de Lege  fiind trimis, spre avizare, Comisiei pentru apărare, ordine publică şi siguranţă naţională, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi. Comisia a primit avizele din partea Comisiei  pentru apărare, ordine publică şi siguranţă naţională, precum si din partea Comisiei pentru administraţie publică, amenajarea teritoriului si echilibru ecologic, care sunt favorabile în forma adoptată de Senat. Până la data întocmirii raportului  Comisia juridică de disciplină şi imunităţi nu a transmis avizul. În redactarea raportului, Comisia a ţinut cont de avizul emis de Consiliul Legislativ. 


Proiectul de Lege a fost adoptat de Senat în şedinţa din 17 martie 2005.

Potrivit prevederilor art. 73 alin. (3) din Constituţia României, republicată. proiectul de Lege face parte din categoria legilor organice.

Proiectul de Lege a fost dezbătut în şedinţa Comisiei din ziua de 23 martie 2005. 

În conformitate cu prevederile art. 51  din Regulamentul Camerei Deputaţilor, la dezbaterea proiectului de Lege a luat parte din partea Guvernului, d-nul Ioan Onisei, secretar de stat din partea Ministerului Culturii şi Cultelor.

 La lucrările Comisiei au fost prezenţi 21 deputaţi, din totalul de 23 membri ai Comisiei.


Raportul Comisiei a fost adoptat cu majoritatea voturilor celor prezenţi în sală în momentul votării (11 voturi pentru şi 1 vot împotrivă şi 1 aţinere).


Potrivit art. 75 din Constituţia României, republicată, şi a art. nr. 86 din Regulamentul Camerei Deputaţilor, Camera Deputaţilor este cameră decizională.


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege privind aprobarea Ordonanţei de urgenţă a Guvernului nr. 13/2005 pentru modificarea şi completarea Legii nr. 29/2000 privind sistemul naţional de decoraţii al României, în forma prezentată.

